**Olav Fykse Tveit** (født 24. november 1960) er en norsk luthersk teolog som fra 2020 er preses i Bispemøtet i Den norske kirke. Fra 2010 til 2020 var han generalsekretær i Kirkenes Verdensråd, som omfatter kirker med en samlet medlemsmasse på ca. en halv milliard mennesker over hele verden.

Biografi
--------

Olav Fykse Tveit var prestebarn og vokste derfor opp på flere forskjellige steder: på Bømlo og Dale, og fra han var åtte til han var 14 år bodde han i Åfjord, og deretter i Hallingdal. Etter at han var ferdig med gymnaset, var han *ettåring* i Norges Kristelige Student- og Skoleungdomslag i perioden 1979–1980. Han begynte deretter å studere teologi.

Fykse Tveit ble cand.theol. ved Menighetsfakultetet våren 1986 og tok praktikum samme sted i 1987. I 2002 tok han dr.theol.-graden ved MF, med avhandlingen «Mutual Accountability As Ecumenical Attitude: A Study in Ecumenical Ecclesiology Based on Faith and Order Texts 1948-1998».

Han var feltprest på Sessvollmoen leir 1987–88, deretter jobbet han som journalistvikar i *Vårt Land* til han ble sokneprest i Haram i Møre bispedømme 1988–1991. Fykse Tveit arbeidet som konsulent i teologiske spørsmål for Mellomkirkelig råd fra 1991 til 1996, før han ble forskningsstipendiat fra 1996 til 2001.

Tveit var sekretær for Den norske kirkes lærenemnd fra 1999 til 2000, og sekretær for Kirke/stat-utvalget fra 2001 til 2002, da han ble generalsekretær i Mellomkirkelig råd for Den norske kirke (1. september 2002 til 15. november 2009).

Den 27. august 2009 ble Tveit valgt til generalsekretær i Kirkenes Verdensråd, som omfatter kirker med en samlet medlemsmasse på ca. en halv milliard mennesker over hele verden. Valget var for en periode på fem år, og han tiltrådte i stillingen ved årsskiftet 2010. I juli 2014 ble han gjenvalgt til en ny periode som generalsekretær. I egenskap av generalsekretær hadde Fykse Tveit samtaler med pave Benedikt XVI i Vatikanet i desember 2010.

Tveit ble mens var generalsekretær flere ganger forespurt om han ville stille som kandidat som biskop i ulike bispedømmer, men han ønsket å arbeide ut perioden som generalsekretær der han var valgt ut februar 2020. Høsten 2019 ble han innkalt til Bispemøtet, der han fikk spørsmål om han ville stille som kandidat som fast preses i Bispemøtet etter Helga Haugland Byfuglien. Tveit takket ja, og han ble nominert av bispemøtet – uten motkandidat, selv om Bispemøtet har anledning til å nominere tre. Den 30. januar 2020 valgte et enstemmig kirkemøte ham til ny preses i Den norske kirke. Han ble vigslet som biskop 10. mai 2020, og formelt innsatt i oktober 2020.

Verv
----

Tveit har hatt en lang rekke tillitsverv i årenes løp. Han har blant annet vært redaktør for *Ung Teologi* 1985–1986, varamedlem og styremedlem i Kirkens Nødhjelp 2000–2005, medlem av flere grupper i Kirkenes Verdensråd og leder for dialoggruppen mellom Islamsk Råd Norge og Mellomkirkelig råd.

Utmerkelser
-----------

Olav Fykse Tveit ble 9. april 2015 utnevnt til æresdoktor ved Hanshin University i Sør-Korea for sin «økumeniske visjon for enhet, rettferdighet og fred».

Dongbaeg-medaljen (Sør-Korea)

Den kgl. norske fortjenesteorden

Referanser
----------

1. ↑   www.regjeringen.no[Hentet fra Wikidata]
2. ↑   Davos 2014 Participant List, uttrykt i referansen som 1960[Hentet fra Wikidata]
3. ↑   kirken.no[Hentet fra Wikidata]
4. ↑  «Ny preses i Bispemøtet: - Vi har mykje å gjere og vi har mykje å bidra med». *Den norske kirke*. 30. januar 2020. Besøkt 28. november 2021.
5. ↑  «Olav Fykse Tveit blir den fremste blant landets biskoper». *www.aftenposten.no*. 30. januar 2020. Besøkt 28. november 2021.
6. ↑  Bjørkøy, Magne Vik (10. januar 2008). «Olav Fykse Tveit». *NRK*. Besøkt 28. november 2021.
7. ↑  «Olav Fykse Tveit ansatt som ny preses». *Adresseavisen*. 30. januar 2020. Besøkt 31. januar 2020.
8. ↑  Åse Brandvold: *Biskopenes nye leder vil styrke samtalen mellom religionene: Maner til dialog* - Intervju i Klassekampen 3. februar 2020
9. ↑  Bergem, Ingeborg Misje (26. mars 2020). «Utsatt Fykse Tveit-vigsling har fått ny dato – Kirkemøtet blir lagt til oktober». *Vårt Land* **(norsk)**. Besøkt 28. november 2021.
10. ↑  Korean university grants Olav Fykse Tveit honorary doctorate for his ecumenical vision - World Council of Churches. Lest 10. april 2015

Eksterne lenker
---------------

* (en) Olav Fykse Tveit – kategori av bilder, video eller lyd på Commons Rediger på Wikidata
* 

* (no) Publikasjoner av Olav Fykse Tveit i BIBSYS
* (no) *Olav Fykse Tveit ny generalsekretær i Kirkenes verdensråd* på kirken.no


|  |  |  |
| --- | --- | --- |
| Forgjenger:**Samuel Kobia** | **Generalsekretær i kirkenes verdensråd**(2009–) | Etterfølger: |
| Forgjenger:**Helga Haugland Byfuglien** | **Preses i Bispemøtet**(2020–) | Etterfølger:**nåværende biskop** |

| * v
* d
* r
Biskoper i Norge |
| --- |
| Den norske kirke | 
* *Preses*: Olav Fykse Tveit
* *Agder og Telemark:* Stein Reinertsen
* *Bjørgvin:* Ragnhild Jepsen
* *Borg:* Kari Mangrud Alvsvåg
* *Hamar:* Ole Kristian Bonden
* *Møre:* Ingeborg Midttømme
* *Nidaros:* Herborg Finnset
* *Nord-Hålogaland:* Olav Øygard
* *Oslo:* Kari Veiteberg
* *Stavanger:*  Anne Lise Ådnøy
* *Sør-Hålogaland:* Svein Valle
* *Tunsberg:* Jan Otto Myrseth

 |
| Den katolske kirke | 
* *Oslo:* Bernt Eidsvig
* *Tromsø:* *vakant*
* *Trondheim:* Erik Varden

 |
| Metodistkirken | 
* *Norden og Baltikum*: Christian Alsted

 |

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Deutsche Biographie **·** BIBSYS **·** VIAF **·** GND **·** LCCN **·** ISNI
 |